
[image: A black background with a black square  Description automatically generated with medium confidence][image: ]1
     

Dark Section Header 

     






SA Viljandi Haigla Jämejala vaimse tervise keskuse funktsionaalne arengukava
 I etapp






Viljandi 2026


[bookmark: _Toc232421974][bookmark: _Toc232422253][bookmark: _Toc232422280][bookmark: _Toc232501979][bookmark: _Toc237428017][bookmark: _Toc230964829]Sisukord
Sissejuhatus	3
1.	Visioon ja eesmärgid	4
1.1.	Strateegiline vajadus	4
1.2.	Visioon	5
2.	Vastutuspiirkond	6
2.1.	Vastutuspiirkonna üldiseloomustus	6
2.2.	Vastutuspiirkonna suurus, rahvastik ja asustustihedus	6
2.3.	Vastutuspiirkonna vanuseline koosseis ja rahvastikuprognoos	7
3.	Ülevaade psühhiaatrilistest teenustest	12
3.1.	Psühhiaatrilised teenused	12
3.1.1.	Kõrgema turvalisusastmega psühhiaatrilised teenused	12
3.1.2.	Avatud psühhiaatrilised teenused	13
3.2.	Voodifond ja -hõive	14
4.	Ravimahtude planeerimine aastani 2050	15
4.1.	Metoodika ja peamised eeldused	15
4.2.	Jämejala vaimse tervise keskuse ravimahtude prognoos	16
5.	Psühhiaatriliste teenuste personalivajadus ja prognoos	21
Kokkuvõte	24



[bookmark: _Toc237428018]Sissejuhatus
Käesolev funktsionaalne arengukava on SA Viljandi Haigla Jämejala vaimse tervise keskuse strateegiline alusdokument, mis kaardistab keskuse arenguteekonna kuni aastani 2050. Arengukava sõnastab Jämejala vaimse tervise keskuse visiooni ning kirjeldab teenuspõhiselt keskuse arengut Eesti vaimse tervise kompetentsikeskusena. Funktsionaalse arengukava I etapp on sisendiks järgmistele projekteerimis- ja investeerimisfaasidele, mille alusel otsustatakse keskuse taristu uuendamine ja rahastamine.
Eesti vaimse tervise valdkonna areng seisab silmitsi oluliste väljakutsetega. Psühhiaatriliste probleemide levimus on kasvamas ja aina suureneb mitmikdiagnoosidega ja keerukama kliinilise profiiliga patsientide osakaal, sh puudutab see teravalt ka hoolekande valdkonda ja selle koostoimet mtervishoiga. Riiklikult kriitilised teenused nagu kohtupsühhiaatriline sundravi, kohtumäärusega erihoolekanne ja üleriigiline vanglapsühhiaatria on juba täna koondunud SA Viljandi Haiglasse, andes seega Jämejala kompleksile unikaalse vastutuse Eesti siseturvalisuse ja tervishoiusüsteemi tugevdamisel. Muutuv demograafiline olukord, tööjõupuudus ning rahastusmudelite areng eeldavad süsteemset ja pikaajalist lähenemist, mis hõlmab nii taristuinvesteeringuid kui ka terviklikku muutust teenuskorralduses.
Jämejala vaimse tervise keskuse arendamine tähendab olemasolevate teenuste analüüsi ja tulevikuprognoosi alusel uue kõrgema turvalisusastmega teenuste hoone (VATE-X maja) rajamist kui ka olemasoleva hoonestu järkjärgulist renoveerimist ja funktsionaalset ümberkorraldamist.  Avatud psühhiaatrilised teenused, sh üldpsühhiaatria, laste- ja noorukitepsühhiaatria, sõltuvushäirete ravi ja hoolekandeteenused, jäävad Jämejala vaimse tervise küla kooosseisu, moodustades koos tulevase VATE-X majaga tervikliku kogukonnapõhise vaimse tervise kompleksi. Selline lähenemine säilitab ja väärindab olemasolevat keskkonda, kujundades sellest kaasaegse ja inimkeskse ravikeskkonna, sealjuures lõimides erineva abivajadusi ja tuge pakkuaid spetsialiste. 	Comment by Reena Müller - SOM: Enne hooneid on vaja fookus hoida teenustel, hooned on II etapi osa. St enne teenuste analüüs ja prognoos tulevikus ja siis taristu tekst
Funktsionaalse arengukava I etapi koostamisel on lähtutud Eesti Vabariigi tervishoiupoliitika ja hoolekande valdkonna suundadest, valdkondlikest õigusaktidest ning SA Viljandi Haigla strateegilistest dokumentidest. Sisendandmetena on kasutatud haigla statistilisi ravimahte aastatest 2023-2025 ning personali ja erialaspetsialistide eksperthinnanguid.
Käesolev dokument valmis ajavahemikus märts – juuli 2026.

 



[bookmark: _Toc237428019]Visioon ja eesmärgid
SA Viljandi Haigla koosneb kahest eraldiseisvast, kuid strateegiliselt ühtsest osast: somaatilise ravi ja integreeritud tervishoiuteenuste üksusest Viljandi kesklinnas (TERVIKUM) ning Jämejala vaimse tervise külast, kus pakutakse psühhiaatrilisi teenuseid, hoolekandeteenuseid ja rehabilitatsiooni. Käesolev arengukava keskendub neist viimasele, Jämejala vaimse tervise keskuse arendamisele.
Jämejala vaimse tervise keskuse funktsionaalse arengukava eesmärgiks on kaardistada teekond vaimse tervise külani, kus pakutakse integreeritud, teaduspõhiseid ja personaalseid vaimse tervise teenuseid, mis kogukonna kaasabil toetavad patsientide iseseisvust ja toimetulekut ning tagavad ühiskonna turvalisuse.   
Jämejala vaimse tervise keskuse eesmärgiks on kujuneda Eesti vaimse tervise kompetentsikeskuseks, kus arendus- ja koolitusvõimekus toetavad igapäevast kliinilist tööd, pakkudes turvalist ja inimväärikust austavat keskkonda ka kõige keerukama ravivajadusega patsientidele. 
[bookmark: _Toc237428020]Strateegiline vajadus
Vajadus Jämejala vaimse tervise keskuse arendamiseks on mitmetahuline. Sarnaselt maailmatrendidele seisame me silmitsi kriitiliste väljakutsetega: psüühikahäirete levimus kasvab,sh kõigis vanuserühmades, suureneb mitmikdiagnoosidega ja keerukama kliinilise profiiliga patsientide osakaal, rahvastik vananeb,ja sellega kasvab nt dementsussündroomiga inimeste hulk ning osa teenuseid vajab füüsilise keskkonna näol rangemate turavalisusnõuetega arvestamist. Vanuseline rahavastikustruktuur mõjutab ka teenuse osutajate personaliküsimusi, kus meditsiinitöötajate keskmine vanus üha suureneb ja nõudmised kompetentside ja oskuste osas kasvavad.  SA Viljandi Haigla on Eestis ainus kohtupsühhiaatrilise sundravi osutaja, mistõttu lasub haiglal riiklik vastutus tagada teenuse järjepidevus, kvaliteet ja turvalisus. See positsioon annab haiglale võimaluse olla valdkondlikuks teenäitajaks, kuid praegune aegunud taristu piirab oluliselt kaasaegsete ravimeetodite rakendamist. 
Vajadust kaasajastatud keskuse järele süvendab ka teenuste killustatus. Tervishoiu ja sotsiaalvaldkonna vaheline ebapiisav lõimitus ning ebaühtlased üleminekud statsionaarselt ravilt ambulatoorsele või kogukonnapõhisele teenusele põhjustavad ravikatkestusi ja korduvaid hospitaliseerimisi eriti komorbiidsete häiretega patsientide puhul. Ka riiklikud strateegiadokumendid rõhutavad selgelt vaimse tervise valdkonna edasiarendamise vajadust. Rahvastiku tervise arengukava 2020-2030[footnoteRef:1], Heaolu arengukava 2023-2030[footnoteRef:2] ning Vaimse tervise tegevuskava 2023-2026[footnoteRef:3] ja Vaimse tervise astmelise abi tegevuskava 2024-2027[footnoteRef:4] seavad prioriteediks ennetuse, varajase sekkumise ja kogukonnapõhiste teenuste arendamise. Psühhiaatria eriala arengukava 2020-2030[footnoteRef:5] omakorda toob esile vajaduse diferentseerida teenuseid vastavalt riskitasemele, tugevdada akuutpsühhiaatria võimekust ning arendada kohtupsühhiaatrilist sundravi ja mitmikdiagnoosiga patsientidele suunatud teenuseid. Oluline on ka ühiskondliku turvalisuse mõõde: spetsialiseeritud ja riskipõhiselt diferentseeritud teenusmudel aitab vähendada retsidiivsust ning tagada turvaline üleminek kinnistelt teenustelt tagasi ühiskonda. [1:  Sotsiaalministeerium. 2021. „Rahvastiku tervise arengukana 2020 – 2030“. ]  [2:  Sotsiaalminsteerium. 2023. „Heaolu arengukava 2023 – 2030“. ]  [3:  Sotsiaalministeerium. 2022. „Vaimse tervise tegevuskava 2023 – 2026“.  ]  [4:  Sotsiaalministeerium. 2023. „Vaimse tervise astmelise abi tegevuskava 2024-2027“. ]  [5:  Eesti Psühhiaatrite Selts. 2020. „Psühhiaatria eriala arengukava 2020 – 2030“.] 

[bookmark: _Toc237428021]Visioon
Jämejala vaimse tervise keskuse eripära seisneb võimes osutada elukaareüleseid teenuseid kõigile vaimse tervise ja kaasuvate somaatiliste häiretega inimestele lapsepõlvest kõrge vanuseni, alates kergematest vaimse tervise probleemidest kuni keerukate ja intensiivset tuge vajavate seisunditeni. Lähtutakse põhimõttest, et abi saamine peab olema lihtne ja selge: olenemata inimese vanusest, elusituatsioonist või psüühikahäire raskusastmest tagab sama süsteem õigeaegse hindamise, sobiva sekkumise ning sujuva liikumise läbi raviteekonna.oluline roll on ka lähedaste või hooldajate nõustamisel, situatsioonides, kus patsient vajab juba täiendavat kogu, sh igapäevaelus koduse ravi kestel.  Selleks, et tagada järjepidev, sidus ja inimese tegelikke vajadusi arvestav abi, tehakse tihedat koostööd esmatasandi tervishoiu, sotsiaal- ja haridusvaldkonna ning perede ja lähedastega.
Teenusemudel ühendab kaks funktsionaalselt seotud, kuid ruumiliselt eristatud tervikut: avatud psühhiaatrilised teenused ning üleriigilise vastutusalaga kõrgema turvalisusastmega psühhiaatrilised teenused. Kõrgema turvalisusastmega teenused koonduvad VATE-X majja, mis on kavandatav ravi eripärasid arvestava hoonena. Avatud psühhiaatrilised teenused, sh üldpsühhiaatria, laste- ja noorukitepsühhiaatria, sõltuvushäirete ravi, hoolekandeteenused ning uued teenusliigid nagu söömishäired ja mitmikdiagnoosid ning SA Viljandi Haiglaga liituv Dementsuse Kompetentsikeskus jäävad renoveeritud Jämejala vaimse tervise küla hoonetesse. Tulevikus moodustab VATE-X maja ühe osa terviklikust Jämejala vaimse tervise keskusest, kus kõrgema turvalisusastmega ja avatud teenused täiendavad üksteist ning võimaldavad patsiendil liikuda sujuvalt raviteekonna eri etappide vahel. Oluline on ka spetsialistide n.ö ristkasutus erinevate teenuste vahel ning omavaheline teadmiste jagamine igapäevases töösituatsioonis. 


[bookmark: _Toc237428022]Vastutuspiirkond
[bookmark: _Toc230964834][bookmark: _Toc237428023]Vastutuspiirkonna üldiseloomustus 
Jämejala vaimse tervise keskuse peamiseks geograafiliseks vastutuspiirkonnaks piirkondlike psühhiaatriliste teenuste ja hoolekandeteenuste pakkumisel on Viljandi maakond, kuhu lisanduvad kaalutud osakaaluga piirnevad maakonnad Pärnumaa, Järvamaa, Jõgevamaa, Tartumaa ja Valgamaa. Üleriigilise vastutusega teenuste (kohtupsühhiaatriline sundravi, statsionaarne võõrutusravi ja kohtumäärusega erihoolekanne) puhul ulatub teeninduspiirkond kogu Eestini ning teenuste vajadust hinnatakse riigiüleselt. Lisaks osutab SA Viljandi Haigla statsionaarset ja ambulatoorset rehabilitatsiooniteenust uimastisõltuvusega täiskasvanutele Narvas, mille puhul arvestatakse teenuspiirkonnaks Ida-Virumaa. Ravimahtude prognoos tugineb Statistikaameti põhistsenaariumile, mis käsitleb rahvastikumuutusi nii vastava teenuse vastutuspiirkonnas kui ka kogu Eestis kuni 2050. aastani.

Joonis 2. SA Viljandi Haigla vastutuspiirkond (hele) ja Jämejala kompleksi vastutuspiirkond (hele ja tume). 

[bookmark: _Toc237428024]Vastutuspiirkonna suurus, rahvastik ja asustustihedus
Vastutuspiirkonna ehk Viljandi maakonna suurus on 3420 km² ja 2025. aasta 1. jaanuari seisuga elas seal kokku 45 168 inimest (Tabel 1). Keskmine asustustihedus vastutuspiirkonnas on 13,2 elanikku ruutkilomeetri kohta, mis on rohkem kui poole võrra vähem kui Eestis keskmiselt (30,3 elanikku ruutkilomeetri kohta).   	Comment by Reena Müller - SOM: Tuhat 0000 kokku, vt läbivalt, 00 000 kümme tuhat tühikuga
Samas on oluline silmas pidada, et naabermaakondade, nagu näiteks Valga ja Jõgeva, kiire rahvastiku langus suurendab vajadust mobiilsete teenuste ja statsionaarse abi järele nõrgeneva kohaliku tugivõrgustiku tõttu. Seetõttu peab SA Viljandi Haigla strateegiliselt kombineerima piisava statsionaarse võimekuse suuremate tõmbekeskuste teenindamiseks ning paindlikud kogukonnateenused kiirelt kahaneva rahvastikuga piirkondade toetamiseks. 
[bookmark: _Ref228804324]Tabel 1. SA Viljandi Haigla vastutuspiirkonna ning Eesti rahvaarv, pindala ja asustustihedus 2025. aastal. 
	SA Viljandi Haigla vastutuspiirkonna ja Eesti rahvastik 

	
	Elanike koguarv
01.01.2025
	sh
vanuses 0-19
	Pindala (km2)
	Asustustihedus (in/km2)

	Kogu Eesti 
	1 369 995
	294 649
	45 355
	30,3

	Viljandimaa
	45 168
	9224
	3420
	13,2

	Jõgevamaa
	27 145
	5231
	2545
	6,4

	Järvamaa
	29 887
	3101
	2674
	5,6

	Tartumaa
	164 869
	7785
	3349
	9,8

	Pärnumaa
	87 661
	3733
	5419
	3,2

	Valgamaa
	27 734
	5458
	1917
	14,5


Viljandimaal elas 2025. aasta 1. jaanuari seisuga 23 437 naist ja 21 695 meest (Tabel 2). Nii Viljandimaal üldiselt kui ka igas omavalitsuses on näha naiste suuremat osakaalu (Tabel 3). Suurima rahvaarvuga omavalitsus on Viljandi linn, kus elab kokku 17 157 inimest - sellele järgneb Viljandi vald, kus elab 13 461 inimest.   
[bookmark: _Ref230680726]Tabel 2. Viljandi maakonna rahvastiku koosseis allüksuste kaupa, seisuga 01.01.2025. 
	Viljandi maakonna rahvastiku koosseis 2025. aastal

	
	2025

	
	Naised
	Mehed
	Kokku

	Viljandi maakond 
	23 473
	21 695
	45 168

	sh Mulgi vald
	3600
	3440
	7040

	sh Põhja-Sakala vald
	3808
	3702
	7510

	sh Viljandi linn
	9237
	7920
	17 157

	sh Viljandi vald
	6828
	6633
	13 461



[bookmark: _Toc237428025]Vastutuspiirkonna vanuseline koosseis ja rahvastikuprognoos 
Tervishoiuteenuste planeerimise seisukohalt on üks olulisemaid muutusi tööealise elanikkonna märgatav vähenemine 2050. aastaks, mis väljendub rahvastikupüramiidi keskosa ahenemises (Joonis 3). Sellel on tervishoiusüsteemile kaks olulist mõju: ühelt poolt väheneb tööealiste inimeste/maksumaksjate arv, kelle panusele tugineb sotsiaal- ja tervishoiusüsteemi rahastamine, teisalt süveneb risk, et piirkonnas väheneb ka kvalifitseeritud tervishoiutöötajate kättesaadavus.
Rahvastikupüramiidi muutumine tähendab, et Jämejala vaimse tervise keskus peab tulevikus arvestama vanemaealise elanikkonna kasvava osakaalu ja sellega seotud krooniliste haiguste ning pikaajalise toe vajadusega. Samal ajal ei piirdu vaimse tervise probleemid ühe vanuserühmaga, vaid avalduvad kogu elukaare jooksul. Vanuserühmiti on probleemid mõneti erinevad, aga vanuse kasvades on tavaliselt probleemid püsivad ja kaasuvad teiste krooniliste haigustega, nt parkinson ja dementsussündroom. Seetõttu peab haigla teenusmudel olema piisavalt paindlik, et vastata nii vananeva elanikkonna kasvavale ravivajadusele kui ka laste, noorte ja tööealiste vaimse tervise probleemidele.

[bookmark: _Ref230688261]Joonis 3. Viljandimaa sooline ja vanuseline koosseis 2025. aastal ja prognoos 2050. aastaks.
Prognoositav sooline jaotus viitab sellele, et 2050. aastaks on tervishoiuteenuste sihtrühm eakate seas domineerivalt naissoost, mis tuleneb suuresti meeste varajasemast suremusest. Noorte ja laste puhul on poiste ja tüdrukute sooline osakaal üldiselt võrdne.
Rahvastiku terviseprognoose mõjutab otseselt ka tervena elada jäänud aastate dünaamika, mis on Viljandimaal Eesti keskmisest mõnevõrra madalam (Tabel 3). Maakonna koondnäitaja (mehed ja naised kokku) on 57,1 aastat, jäädes riiklikule keskmisele (58,1 aastat) ühe aasta võrra alla. Märgatavam mahajäämus ilmneb aga vanuserühmas 65-69, kus Viljandimaa näitaja on 6,4 aastat, samal ajal kui Eesti keskmine ulatub 7,7 aastani. 
[bookmark: _Ref230698874]Tabel 3. Tervena elada jäänud aastad Viljandimaal ja kogu Eestis aastatel 2024/2025.
	Tervena elada jäänud aastad 2024/2025

	
	Naised
	Mehed
	Kokku

	Kogu Eesti 
	60,0
	56,2
	58,1

	sh 65-69 vanuselised
	8,2
	7,1
	7,7

	Viljandimaa
	59,9
	54,3
	57,1

	sh 65-69 vanuselised
	7,6
	5,0
	6,4


[bookmark: _Ref228807079]Vastutuspiirkonna vanuselise koosseisu dünaamika viitab kahele olulisele muutusele, mis nõuavad sealhulgas vaimse tervise teenusmudeli ümberkujundamist. Esiteks on märgata laste ja noorukite ehk 0 kuni 19-aastaste osakaalu järjepidevat kahanemist - kui 2025. aastal on Viljandimaal 9224 noort, siis 2050. aastaks langeb see näitaja prognoosi kohaselt 6906-le (Tabel 4).
   
[bookmark: _Ref230079018]Tabel 4. Rahvastiku muutus aastatel 2025-2050 SA Viljandi Haigla vastutuspiirkonnas ja kogu Eestis (sh lapsed ja noorukid), rahvastikuprognoosi põhistsenaariumi kohaselt. 
	SA Viljandi Haigla vastutuspiirkonna ja Eesti rahvastikuprognoos

	
	2025
	2030
	2035
	2040
	2045
	2050

	Kogu Eesti
	1 369 995
	1 355 488
	1 342 535
	1 335 056
	1 327 682
	1 318 087

	sh lapsed ja noorukid
	294 649
	270 149
	249 846
	234 970
	234 203
	238 178

	Viljandimaa
	45 168
	43 914
	42 667
	41 512
	40 366
	39 238

	sh lapsed ja noorukid
	9224
	8414
	7706
	7136
	6899
	6906


Selline noorte arvu kahanemise trend on kooskõlas üldise tendentsiga kogu Eestis. Joonis 4 ja Joonis 5 ilmestavad noorte osakaalu langust ühiskonnas u 3% võrra 2050. aastaks,  sarnane trend on nähtav kogu Eestis. Kuigi noorukite osakaal väheneb, ei pruugi sellega kaasneda tervishoiuteenuste vajaduse lineaarset kahanemist. Näiteks demograafilistest muutusest olenemata, on näha vaimse tervise probleemide, nagu aktiivsus- ja tähelepanuhäirete, autismispektri häirete, söömishäirete, depressiooni ning uimastite kuritarvitamise esinemissageduse ja keerukuse stabiilset kasvu laste ja noorte seas.[footnoteRef:6]  [6:  Sotsiaalministeerium. 2020. „Vaimse tervise roheline raamat“. ] 


[bookmark: _Ref230679456]Joonis 4. Rahvastiku vanuseline koosseis Viljandimaal aastal 2025 ja prognoos aastani 2050.  

[bookmark: _Ref230679463]Joonis 5. Rahvastiku vanuseline koosseis kogu Eestis aastal 2025 ja prognoos aastani 2050.
Statistiliselt on vaimse tervise häired noorte hulgas üheks olulisemaks haiguskoormuse põhjuseks.[footnoteRef:7] Allolev Joonis 6 illustreerib kogu Eestis psühhiaatri poolt konsulteeritud isikute kasvavat tendentsi vanuserühmas 0 kuni 14 - 2024. aastal oli konsultatsioonide arv isegi ületanud pandeemia-aasta (2020) näitajaid.     [7:  Terviseinfo. 2025. „Ülevaade vaimse tervise probleemidest“. ] 


[bookmark: _Ref230862322]Joonis 6. Psühhiaatri poolt ambulatoorselt konsulteeritud isikud 0-14 aastaste vanuserühmas, perioodil 2020-2024.[footnoteRef:8]   [8:  Tervise Arengu Instituut. „Psüühika- ja käitumishäired“. ] 

Vajadus mobiilsete ja paindlike kogukonnateenuste järele tuleneb otseselt asjaolust, et Viljandimaa piirneb lisaks suuresti hõreasustusega ja kahaneva elanikkonnaga naabrusmaakondadega. Olukorras, kus demograafiline surve sunnib naabermaakondade kohalikke omavalitsusi oma tugivõrgustikke ja tugispetsialistide teenuseid vähendama, peab SA Viljandi Haigla suutma pakkuda ainult asukohapõhise ravivõrgu asemel ka liikuvaid ning n-ö piiriüleseid tervishoiulahendusi. See tähendab, et laste vaimse tervise abi piirkondlik kättesaadavus peab olema tihedalt seoses haridus- ja  sotsiaal teenustega.   
Samaaegselt näitab Tabel 6, et 65+ vanuserühm ehk vanemaealiste elanike arv vastutuspiirkonnas kasvab prognoosi kohaselt 11 184-lt 11 452-le. Kuigi arvuline kasv ei pruugi tunduda märkimisväärne, siis on oluline, et prognoosi kohaselt kasvab vanemaealiste osakaal Viljandimaal 24,8%-lt 29,18%-ni ehk veerandilt peaaegu kolmandikuni kogu vastutuspiirkonna rahvastikust (Joonis 4).   
[bookmark: _Ref228869139]Tabel 5. 65+ ja 85+ vanuseliste arv Viljandimaal ja Eestis aastatel 2025 ja prognoos aastaks 2050. 
	65+ vanuseliste arv

	
	2025
	2050

	Kogu Eesti
	286 192
	275 348

	Viljandimaa
	11 184
	11 452

	85+ vanuseliste arv 85

	Kogu Eesti
	41 121
	39 563

	Viljandimaa
	1600
	2412


Kuna vanemaealiste osakaalu suurenemisega kaasneb tavapäraselt ka suurem vajadus näiteks psühhogeriaatrilise abi ning dementsusega seotud teenuste järele, peab arengukava arvestama pikaajalise hoolduse ja eakate vaimse tervise teenuste mahu suurenemisega. Eriti arvestades kajastatud 85+ vanuseliste kasvu rohkem kui poolteist korda 2050. aastaks (Tabel 5). 


[bookmark: _Toc237428026]Ülevaade psühhiaatrilistest teenustest

Psühhiaatriliste teenuste mahu kirjeldamisel on oluline eristada teenuseid, mille mahtu väljendab eelkõige voodipäevade arv, ning teenuseid, mille mahtu väljendab ambulatoorsete või erakorraliste vastuvõttude arv. Kõrgema turvalisusastmega psühhiaatriliste teenuste puhul peab lisaks arvestama ka teenuse pideva kättesaadavusega, turvalise ravikeskkonna loomise vajadusega ning ööpäevaringse järelevalve ning personali spetsiifilise kompetentsiga.
SA Viljandi Haigla andmete alusel on suurima mahuga psühhiaatriline teenus kohtupsühhiaatriline sundravi. Tähtsal kohal on ka akuutpsühhiaatria, mis tagab ägeda psüühikahäire või kriisiseisundiga patsientide esmase hindamise, ravi ja edasise raviteekonna korraldamise. Kohtumäärusega erihoolekanne paikneb tervishoiu  ja sotsiaalhoolekande piiril ning võimaldab pakkuda kontrollitud keskkonnas ööpäevaringset tuge isikutele, kelle seisund ei eelda statsionaarset sundravi, kuid kelle toimetulek ja riskikäitumine vajavad pidevat jälgimist.
Tabelisse 6 on koondatud olemasolevad mahunäitajad nende psühhiaatriliste teenuste kohta, mille puhul on sisendi põhjal võimalik teenusemahtu kirjeldada. Mahud on esitatud 2023-2025. aastate keskmisena, kuna tegemist on suhteliselt väikesearvulise sihtrühma, kuid ressursimahukate ja järjepidevat valmisolekut eeldavate teenustega.
[bookmark: _Ref230592255]Tabel 6. SA Viljandi Haigla psühhiaatriliste teenuste mahu keskmised koondnäitajad, perioodil 2023-2025. 
	Teenuse rühm
	Teenuse tüüp
	Mõõdik
	Keskmine maht
2023-2025

	Kohtupsühhiaatriline sundravi
	Statsionaarne
	Voodipäevad
	26 288

	Kohtupsühhiaatriline sundravi
	Ambulatoorne
	Vastuvõtud
	2145*

	Kohtumäärusega erihoolekanne
	Ööpäevaringne teenus
	Patsientide arv kuus
	29

	Akuutpsühhiaatria
	Statsionaarne
	Voodipäevad
	3748

	Akuutpsühhiaatria, sh erakorraline vastuvõtt
	Erakorraline vastuvõtt
	Vastuvõtud
	277

	Vanglameditsiin
	Statsionaarne ja/või ambulatoorne
	Voodikohad (sh ekspertiis)
	12

	Häirunud seksuaalkäitumisega patsientide integratiivravi
	Ambulatoorne
	Vastuvõtud
	556


*Arvestatud ainult 2025. aasta ravimahuga
Kohtupsühhiaatriline sundravi moodustab olemasolevate andmete põhjal psühhiaatriliste eriteenuste mahust suurima osa. Statsionaarse sundravi keskmine maht oli perioodil 2023-2025 ligikaudu 26 288 voodipäeva aastas, mis vastab ligikaudu 72-le ööpäevas hõivatud voodikohale. Selline maht näitab, et tegemist on pidevat ravikeskkonda, turvalisust ja personali valmisolekut vajava teenusega. Ambulatoorse sundravi keskmine maht oli samal perioodil 1721 vastuvõttu aastas ehk ligikaudu 143 vastuvõttu kuus. Ambulatoorne sundravi täiendab statsionaarset teenust ning võimaldab jätkata patsiendi jälgimist ja ravi väljaspool kinnist ravikeskkonda.
Kohtumäärusega erihoolekande puhul oli 2025. aastal teenusel keskmiselt 28,8 patsienti kuus. Kuna tegemist on ööpäevaringse ja kohtuotsuse alusel osutatava teenusega, näitab see mõõdik eelkõige teenuse püsivat koormust, mitte üksikute episoodide arvu. Teenuse eripära seisneb selles, et patsiendid vajavad struktureeritud igapäevaelu, raviskeemist kinnipidamise toetamist, riskikäitumise jälgimist ning vajadusel kõrgendatud järelevalvet.
Akuutpsühhiaatria keskmine statsionaarne maht oli perioodil 2023-2025 ligikaudu 3748 voodipäeva aastas, mis vastab ligikaudu 10-le ööpäevas hõivatud voodikohale. Erakorralise vastuvõtu keskmine maht oli 276,7 vastuvõttu aastas ehk ligikaudu 23 vastuvõttu kuus. Akuutpsühhiaatria tähtsus seisneb selles, et see on sageli patsiendi esimene kokkupuude psühhiaatrilise ravisüsteemiga ning selle kaudu kujuneb edasine raviteekond: jätkamine ambulatoorses ravis, suunamine pikemaajalisele statsionaarsele ravile, vajadusel sundravile või liikumine erihoolekandeteenusele.
Kokkuvõttes näitavad olemasolevad mahud, et SA Viljandi Haigla psühhiaatriliste eriteenuste raskuskese on kõrge turvalisusastmega ja järjepidevat valmisolekut eeldavatel teenustel, mis on keerukamad ja millist teenust mujal Eestis ei pakuta. SA Viljandi Haiglal on kujunenud pikaaegne kogemus tegeleda just raskete ja keerukate patsiendigruppidega.  Kohtupsühhiaatrilise sundravi voodipäevade maht on suur ning eeldab stabiilset voodifondi, turvalist keskkonda ja erialaspetsiifilist personali. Akuutpsühhiaatria tagab süsteemi esmase vastuvõtu- ja hindamisfunktsiooni ning suunab patsiendid sobivale järgnevale teenusele. Kohtumäärusega erihoolekanne ja ambulatoorne sundravi toetavad ravi järjepidevust väljaspool statsionaarset sundravi ning aitavad hoida patsiendi käsitlust süsteemsena.

[bookmark: _Toc230964848][bookmark: _Toc237428029]Avatud psühhiaatrilised teenused 
Avatud psühhiaatrilised teenuste all on silmas peetud üldpsühhiaatriat, laste- ja noorukitepsühhiaatriat, alkoholi liigtarvitamise ja sõltuvushäirete ravi ning hoolekandeteenuseid. Need teenused moodustavad vaimse tervise abi jätkuva ja kättesaadava osa, mille kaudu pakutakse patsientidele nii ambulatoorset nõustamist ja ravi kui ka statsionaarset rav ning rehabilitatsiooni. 
Teenusemahtude kirjeldamisel kasutatakse perioodi 2023-2025 keskmisi mahte (Tabel 7). Keskmiste näitajate kasutamine aitab vähendada üksikute aastate kõikumiste mõju ning annab üldistatud pildi teenuste tavapärasest mahust. Kuna teenuste olemus on erinev, kasutatakse mahtude kirjeldamisel erinevaid mõõdikuid: ambulatoorsete teenuste puhul vastuvõttude arvu ning statsionaarsete ja ööpäevaringsete teenuste puhul voodipäevade arvu. 
Tabel 7. SA Viljandi Haigla avatud psühhiaatriliste teenuste keskmised mahunäitajad, perioodil 2023-2025. 
	Teenuse valdkond
	Teenuse tüüp
	Mõõdik
	Keskmine maht 2023-2025

	Üldpsühhiaatria
	Statsionaarne
	Voodipäevad
	3314,0

	Üldpsühhiaatria
	Ambulatoorne
	Vastuvõtud
	7600,3

	Laste- ja noorukitepsühhiaatria
	Statsionaarne
	Voodipäevad
	2155,0

	Laste- ja noorukitepsühhiaatria
	Ambulatoorne
	Vastuvõtud
	3708,0

	Alkoholi liigtarvitamise ja sõltuvushäirete ravi
	Ambulatoorne
	Vastuvõtud
	1318,3

	Alkoholi liigtarvitamise ja sõltuvushäirete ravi
	Statsionaarne võõrutusravi
	Voodipäevad
	3236,0

	Alkoholi liigtarvitamise ja sõltuvushäirete ravi
	Statsionaarne rehabilitatsioon
	Voodipäevad
	8826,3

	Hoolekandeteenused
	Erihoolekandeteenus
	Vastuvõtud
	1318

	Hoolekandeteenused
	Üldhooldusteenus
	Voodipäevad
	20 547

	Hoolekandeteenused
	Intervallhooldus
	Voodipäevad
	178


Üldpsühhiaatriat või käsitleda avatud psühhiaatriliste teenuste baasteenusena, mille kaudu pakutakse abi peamiselt depressiivsete, ärevus-, meeleolu-, isiksus-, söömis- ja sõltuvushäiretega patsientidele. Teenuse keskmine ambulatoorne maht oli ligikaudu 7600 vastuvõttu aastas ning statsionaarne maht 3314 voodipäeva aastas. 
Laste- ja noortepsühhiaatria teenus on suunatud kuni 18-aastastele lastele ja noortele ning hõlmab muu hulgas aktiivsus- ja tähelepanuhäirete, autismispektri häirete, söömishäirete, depressiooni, ärevushäirete ning uimastite kuritarvitamisest tingitud seisundite käsitlust. Teenuse maht näitab vajadust säilitada laste ja noorte vaimse tervise abi piirkondlik kättesaadavus ning tagada selle sidusus haridus-, sotsiaal- ja peretoetavate teenustega.
Alkoholi liigtarvitamise ja sõltuvushäirete ravi hõlmab nii ambulatoorset nõustamist ja ravi kui ka statsionaarset võõrutusravi ja rehabilitatsiooni. Alkoholitarvitamise häire ambulatoorse ravi keskmine maht oli 1318 vastuvõttu aastas. Statsionaarse võõrutusravi maht oli keskmiselt 3236 voodipäeva ning statsionaarse rehabilitatsiooni maht 8826 voodipäeva aastas. Suur voodipäevade arv rehabilitatsiooniteenusel tuleneb teenuse pikaajalisemast iseloomust ning vajadusest toetada patsienti lisaks uimastitarvitamisest loobumisele ka igapäevaellu naasmisel, toimetulekuoskuste kujundamisel ja riskisituatsioonidega hakkamasaamisel.
Hoolekandeteenuste fookuses on pikaajaline toetus, hooldus, kõrvalabi ja turvalise elukeskkonna tagamine ning valmidus tegeleda klientidega, kes vajavad kompleksemat ja keerukamat lähenemist, sh raskema astme dementsusündroomiga kliendid.  Üldhooldusteenuse keskmine maht on vaadeldud teenuserühmadest suurima voodipäevade mahuga näitaja. Hoolekandeteenuste suur maht näitab, et SA Viljandi Haigla vaimse tervise ja hoolekande teenusemudelis on oluline koht ka pikaajalisel toetusel ja hooldusel, mitte üksnes aktiivravil.

[bookmark: _Toc230964849][bookmark: _Toc237428030]Voodifond ja -hõive 
Perioodil 2023-2025 on voodihõive erinevate teenuste lõikes erinev (Tabel 8). Kõige kriitilisem olukord on sundravi rehabilitatsiooniteenusel (Sundravi-R), kus voodihõive on kasvanud 114,9%-lt 123,4%-ni, mis tähendab, et voodikohti on järjepidevalt rohkem kasutatud kui nominaalselt olemas. Ka sundravi akuut osakonnas (Sundravi-A) kasvas voodihõive 81,7%-lt 101,4%-ni, ületades 2025. aastaks täisvõimsuse piiri. Sundravi subakuut osakonnas (Sundravi-S) on voodihõive samuti kasvutrendis, tõustes 71,0%-lt 86,9%-ni.
Tuberkuloosiravi voodihõive püsis kõrgel tasemel, jäädes 78-88% vahemikku, ning üldpsühhiaatria oli stabiilselt mõõdukalt koormatud 65–73% juures. Seevastu akuutpsühhiaatria ja lastepsühhiaatria voodihõive on madal ja langustrendis: akuutpsühhiaatrias langes voodihõive 54,5%-lt 38,0%-ni ning lastepsühhiaatrias 40,5%-lt 37,7%-ni.
Tabel 8. Psühhiaatria üksuse voodifond ja -hõive allüksuste järgi
	Teenuse valdkond
	Voodite arv 
	Voodihõive 2023
	Voodihõive 2024
	Voodihõive 2025

	Akuutpsühhiaatria statsionaarne
	21
	54,5%
	54,0%
	38,0%

	Lastepsühhiaatria statsionaarne
	15
	40,5%
	39,8%
	37,7%

	Sundravi-S statsionaarne
	36
	71,0%
	81,1%
	86,9%

	Sundravi-A statsionaarne
	30
	81,7%
	95,6%
	101,4%

	Sundravi-R statsionaarne
	13
	114,9%
	117,2%
	123,4%

	Tuberkuloosi statsionaarne
	29
	87,3%
	88,1%
	78,2%

	Üldpsühhiaatria statsionaarne
	13
	72,7%
	71,6%
	65,0%

Ravimahtude planeerimisel võetakse arvesse nii tervishoiupoliitika arengusuundi, vastutuspiirkonna rahvastikunäitajaid, viimaste aastate tervishoiustatistikat kui ka  tervishoiuteenuste osutamist reguleerivaid õigusakte, erialade arengukavasid ning SA Viljandi Haigla teenusportfelli ja strateegilisi arengusuundi. 
Ravimahtude planeerimisel lähtutakse kolmest peamisest tegevusloogikast:
· Esiteks hinnatakse rahvastikupõhist mõju, lähtudes vaadeldava piirkonna elanike arvu ja vanuselise struktuuri muutusest. Selle vaate puhul on oluline eristada kogu rahvastiku, laste, fertiilses eas naiste ja 65+ elanike arvu muutust, sest erinevad erialad sõltuvad erinevatest sihtrühmadest.
· Teiseks hinnatakse teenusepõhist mõju, mis tuleneb ravikorralduse muutumisest. Siia kuuluvad statsionaarse ravi osaline üleminek ambulatoorsesse ravisse, kaugteenuste ja koduteenuste areng ning diagnostika ja protseduuride mahu kasv.
· Kolmandaks hinnatakse haiglaspetsiifilist mõju, mis tuleneb SA Viljandi Haigla rollist teeninduspiirkonnas ja teatud teenuste puhul üleriigilise kompetentsikeskusena. Seda tuleb arvestada eelkõige psühhiaatria, kohtupsühhiaatrilise sundravi, sõltuvushäirete ravi ja rehabilitatsiooni, erihoolekande ning kõrgema turvalisusastmega teenuste puhul.
Sellise metoodilise lähenemise eesmärk on vältida prognoosi mehaanilist sidumist üksnes maakonna rahvaarvu vähenemisega. Kuigi Viljandimaa elanike arv väheneb, suurendavad eakate osakaalu kasv, krooniliste haiguste koormus, teenuste ümberkorraldamine ja haigla piirkonnaülene roll mitme teenuse puhul ravimahtude püsimist või kasvu. Seetõttu tuleb ravimahtude planeerimisel hinnata iga eriala eraldi, arvestades nii demograafilist mõju, teenuse iseloomu kui ka SA Viljandi Haigla rolli vastava teenuse osutamisel.
Ravimahtude prognoosid koostatakse ambulatoorsete vastuvõttude ja statsionaarse ravi hospitaliseerimiste ja voodipäevade kohta. Prognooside koostamisel kasutatakse lähtealusena perioodi 2023-2025 keskmisi ravimahte, prognoosid koostatakse aastani 2050. Üleriigilise või piirkonnaülese teenindusloogikaga teenuste puhul, nagu kohtupsühhiaatriline sundravi, sõltuvushäirete ravi ja rehabilitatsioon, alkoholitarvitamise häire ravi, erihoolekanne ning kohtumäärusega erihoolekanne, arvestatakse lisaks Viljandimaa rahvastikule kogu Eesti rahvastiku- ja teenusevajaduse trende.
Statsionaarse ravi prognoosimisel seotakse hospitaliseerimiste arv, keskmine ravikestus ja voodihõive. Voodivajaduse hindamisel kasutatakse järgmist loogikat: 
voodite vajadus = hospitaliseerimiste arv × keskmine ravikestus / 
365 × sihtvoodihõive
[bookmark: _Toc230964857]See tähendab, et voodivajadust ei hinnata üksnes hospitaliseerimiste arvu järgi, vaid arvestatakse ka seda, kui pikad on ravijuhud ja milline on realistlik voodihõive.
Dementsuse Kompetentsikeskuse puhul kasutatakse ravimahtude asemel tegevuspõhiseid teenusmahu näitajaid ning prognoos ei lähtu viimase täisaasta (2025) tegelikust mahust, vaid demograafilistest muutustest (dementsuse inimeste osakaalu tõus), mõõduka, mõõdukalt raske või raske dementuse inimeste osakaalust ja kompetentsikeskuse üleriigilise rolli eeldatavast arengust. Hetkel on teenuse pakkumine selges defitsiidis arvetades demntsusüsndroomiga inimeste arvu. 

Käesolevas alapeatükis esitatakse Jämejala vaimse tervise keskuse teenusmahtude prognoos aastani 2050. Prognoos hõlmab kõrgema turvalisusastmega psühhiaatrilisi teenuseid, avatud psühhiaatrilisi teenuseid, sh sõltuvushäirete ravi ja rehabilitatsiooni ning keskuse teenusmudelit toetavaid hoolekandeteenuseid. 
Kõrgema turvalisusastmega teenuste plokis on suurima mahuga kohtupsühhiaatriline sundravi.  Prognoosi kohaselt kasvab maht 2050. aastaks ligikaudu 30 470 voodipäevani. See tähendab ligikaudu 16% kasvu võrreldes lähteperioodi keskmisega ning kinnitab, et teenus jääb Jämejala keskuse üheks keskseks üleriigiliseks funktsiooniks. Ambulatoorse sundravi maht kasvab samal ajal mõõdukamalt: 2023-2025. aastate keskmiselt 1721 vastuvõtult 1788 vastuvõtuni aastaks 2050. 
Akuutpsühhiaatria statsionaarne voodipäevade maht jääb prognoosis üldjoontes stabiilseks, Kuigi prognoos ei näita omahukasvu, on teenus keskuse raviteekonnas kriitilise tähendusega, sest akuutpsühhiaatria koos erakorralise vastuvõtuga toimib väravteenusena, kus hinnatakse patsiendi seisundit, stabiliseeritakse äge kriis ning suunatakse patsient sobivasse ravifaasi.
Tabel 9. SA Viljandi Haigla kõrgema turvalisusastmega psühhiaatriliste teenuste mahu prognoos aastatel 2030-2050.
	Teenus
	Teenuse vorm ja mõõdik
	2030
	2035
	2040
	2045
	2050

	Kohtupsühhiaatriline sundravi
	Statsionaarne (voodipäevad)
	26 454
	28 309
	28 692
	29 308
	30 470

	Kohtupsühhiaatriline sundravi
	Ambulatoorne (vastuvõtud)
	2148
	2288
	2298
	2306
	2315

	Akuutpsühhiaatria, sh erakorraline vastuvõtt
	Statsionaarne (voodipäevad)
	3739
	3821
	3824
	3824
	3821

	Akuutpsühhiaatria, sh erakorraline vastuvõtt
	Erakorraline vastuvõtt (vastuvõtud)
	269
	290
	290
	291
	288

	Kohtumäärusega erihoolekanne
	Ööpäevaringne (klientide arv kuus)
	30
	40
	40
	40
	40



Avatud psühhiaatriliste teenuste puhul on prognoosis näha statsionaarse ja ambulatoorse teenuse erinevat dünaamikat. Üldpsühhiaatria statsionaarne maht väheneb mõõdukalt, samal ajal kui ambulatoorne üldpsühhiaatria püsib 2050. aastani lähteperioodi keskmisega võrreldes samal või veidi kõrgemal tasemel. See viitab teenusmudelile, kus osa abivajadusest lahendatakse varasemas faasis ambulatoorselt, vältides võimalusel pikemaajalist statsionaarset ravi.
Laste- ja noorukitepsühhiaatria prognoosis on arvestatud noorte vanuserühma muutust teenuspiirkonnas ning teenusevajaduse kasvu. Kuigi noorte arv prognoosiperioodil väheneb, tasakaalustab seda vaimse tervise probleemide sagenemine ja varasema sekkumise vajadus. Seetõttu püsivad nii statsionaarsed voodipäevad kui ka ambulatoorsed vastuvõtud 2050. aastaks lähteperioodiga võrreldes ligikaudu samas suurusjärgus.
Sõltuvushäirete ravi ja rehabilitatsiooni puhul näitab prognoos ambulatoorse alkoholitarvitamise häire ravi mahu püsimist või kerget kasvu, samal ajal kui statsionaarse võõrutusravi ja SA Viljandi Haiglas osutatava statsionaarse rehabilitatsiooni mahud püsivad üldjoontes stabiilsed või vähenevad mõõdukalt. Kohtumäärusega erihoolekande teenuse puhul prognoositakse kerget tõusu teenusmahtudes. See on kooskõlas teenuskorralduse arengusuunaga, mille kohaselt peaks osa ravist liikuma ambulatoorsesse ja järelteenuse vormi, säilitades samal ajal statsionaarse ravi võimekuse kõrgema ravivajadusega patsientidele.
Tabel 10. SA Viljandi Haigla avatud psühhiaatriliste teenuste mahu prognoos aastatel 2030-2050. 
	Teenus
	Teenuse vorm ja mõõdik
	2030
	2035
	2040
	2045
	2050

	Üldpsühhiaatria
	Statsionaarne; voodipäevad
	3323
	3279
	3245
	3215
	3212

	Üldpsühhiaatria
	Ambulatoorne; vastuvõtud
	7620
	7671
	7669
	7602
	7671

	Laste- ja noorukitepsühhiaatria
	Statsionaarne; voodipäevad
	2176
	2128
	2155
	1907
	2188

	Laste- ja noorukitepsühhiaatria
	Ambulatoorne; vastuvõtud
	3745
	3736
	3709
	3430
	3765

	Alkoholitarvitamise häire ravi
	Ambulatoorne; vastuvõtud
	1327
	1321
	1320
	1325
	1330

	Statsionaarne võõrutusravi
	Statsionaarne; voodipäevad
	3256
	3242
	3225
	3211
	3217

	Statsionaarne rehabilitatsioon Viljandis
	Statsionaarne; voodipäevad
	8970
	8975
	8927
	8870
	8907

	Statsionaarne rehabilitatsioon Narvas
	Statsionaarne; voodipäevad
	7874
	7879
	7836
	7786
	7818

	Tuberkuloosiravi
	Statsionaarne; voodipäevad
	8832
	8747
	8699
	8640
	8588



Söömis- ja toitumishäirete teenus on Jämejala keskuse kontekstis veel üsna uus (avatud 2025. aastal), mistõttu ei ole selle puhul võimalik kasutada 2023-2025 perioodi täielikku keskmist samal viisil nagu olemasolevate teenuste puhul. Prognoos on koostatud eraldi hinnanguna, tuginedes eeldatavale ravile jõudvate patsientide arvule ning teenusmudelile, mille kohaselt ligikaudu 20% ravile jõudnutest vajab statsionaarset abi ja 80% ambulatoorset käsitlust. Statsionaarse ravi keskmiseks kestuseks on prognoosis arvestatud 18 päeva.
Prognoos näitab, et teenuse maht võib 2030-2040. aastate vahemikus olla ligikaudu 76-79 ravil oleva patsiendi tasemel aastas, millest statsionaarset abi vajaksid ligikaudu 15-16 patsienti. 
Tabel 11. SA Viljandi Haigla söömis- ja toitumishäirete teenuse mahu esmane prognoos aastatel 2026-2050.
	Aasta
	Ravil kokku
	Statsionaarselt patsiente
	Statsionaarsed voodipäevad
	Ambulatoorne maht

	2026
	67
	13
	241
	53,6

	2030
	78
	16
	280
	62,2

	2035
	76
	15
	273
	60,8

	2040
	79
	16
	283
	63,0

	2045
	74
	15
	266
	59,1

	2050
	69
	14
	248
	55,0


Samuti on uue teenusena prognoositud mitmikdiagnooside osakonna tegevus. Mitmikdiagnooside teenuse sihtrühmaks on patsiendid, kellel esineb samaaegselt psüühikahäire ja sõltuvushäire ning kelle käsitlus eeldab lõimitud psühhiaatrilist, sõltuvusravi, rehabilitatsiooni ja sotsiaalset tuge. Teenuse vajadus ei kajastu täielikult tavapärases põhidiagnoosipõhises statistikas, sest sõltuvushäire võib olla märgitud kaasdiagnoosina või on diagnoosimata, sest sihtrühmal võib puududa tervisekassa kindlustatus ning ei satu tervishoiuteenuse osutajate vaatevälja. 
SA Viljandi Haigla esitatud andmetes esineb F10-F19 põhidiagnoosiga vastuvõtte aastas ligikaudu 138-163 ning näha on kasvutrend[footnoteRef:9]. Need andmed kajastavad siiski ainult juhtumeid, kus sõltuvushäire on põhidiagnoos. Tegelik mitmikdiagnoosidega patsientide hulk on tõenäoliselt suurem, kuna osa raske psüühikahäirega patsientidest, sh skisofreenia ja teiste psühhootiliste häiretega patsientidest, tarvitab samaaegselt alkoholi, kannabinoide või muid psühhoaktiivseid aineid. [9:  Sõltivushäire kui põhidiagnoos.] 

Sõltuvushäirete põhidiagnoosiga juhtudest moodustab suurima osa alkoholitarvitamise häire ehk F10 diagnoos, mis hõlmab ligikaudu 60-70% kõigist juhtudest. Sellele järgnevad mitme aine tarvitamisega seotud häired ning kannabinoidide tarvitamisega seotud häired. Vanuseliselt moodustavad teenuse tuumiks ligikaudu 30-47-aastased patsiendid, kes annavad üle poole kõigist F10-F19 põhidiagnoosiga juhtudest.
Rahvusvahelise kirjanduse põhjal esineb psühhoosihaigete seas kaasuvaid sõltuvushäireid sageli. Kui lähtuda konservatiivsest eeldusest, et ligikaudu 35% F20-F29 diagnoosigrupi patsientidest võib vajada samaaegse sõltuvushäire tõttu lõimitud käsitlust, saab prognooside patsientide lisandumist. Koos teadaoleva F10-F19 põhidiagnoosiga patsientide rühmaga tähendab see ca 300 patsienti aastas. 
Statsionaarse teenuse vajaduse hindamisel on lähtutud eeldusest, et mitmikdiagnoosidega patsientide hospitaliseerimismäär võib olla ligikaudu 15-25% aastas. SA Viljandi Haigla prognoosis on kasutatud konservatiivse keskmise eeldusena 20%, mis tähendab ligikaudu 60 hospitaliseerimist aastas. Rahvusvahelise praktika põhjal võib mitmikdiagnoosidega patsientide statsionaarse ravi keskmine kestus olla ligikaudu 30-60 päeva. Sellest tulenevalt jääb statsionaarse voodipäevade vajadus hinnanguliselt 1800-3600 voodipäeva vahemikku aastas.
Kui voodivajaduse arvutamisel kasutada 85% sihtvoodihõivet, tähendaks see ligikaudu 6-12 füüsilise voodi vajadust. Keskmise, 45-päevase ravikestuse korral oleks arvestuslik voodivajadus ligikaudu 9 voodit. 
Tabel 12. Mitmikdiagnooside osakonna teenusmahu hinnang
	Näitaja
	Arvestusloogika
	Hinnang

	Mitmikdiagnoosidega patsientide kogusihtrühm
	Ambulatoorse teenuse sihtrühm aastas
	300 patsienti

	Hospitaliseerimismäär
	20% sihtrühmast
	60 hospitaliseerimist aastas

	Keskmine ravikestus, baasstsenaarium
	45 päeva
	2700 voodipäeva

	Voodivajadus, baasstsenaarium
	2700 voodipäeva
	9 voodit


Üldhooldusteenuse voodipäevade prognoos näitab pidevat kasvu aastatel 2023-2025. Keskmiselt kasvab arv 20 548 voodipäevalt 22 418 voodipäevani aastal 2050. Kasvu mõjutab eelkõige vanemaealise elanikkonna osakaalu suurenemine. Intervallhoolduse maht kasvab samal perioodil 178 voodipäevalt 195 voodipäevani. Erihoolekandeteenuse puhul suureneb prognoositud kohtade või patsientide arv 60-lt ligikaudu 70-ni aastaks 2050.
Tabel 13. SA Viljandi Haigla hooldusteenuste mahu prognoos aastatel 2030-2050. 
	Teenus
	Teenuse vorm ja mõõdik
	2030
	2035
	2040
	2045
	2050

	Üldhooldusteenus
	Ööpäevaringne (voodipäevad)
	20 922
	21 296
	21 670
	22 044
	22 418

	Intervallhooldus
	Ajutine hooldus (voodipäevad)
	182
	185
	188
	191
	195

	Erihoolekandeteenus – ebastabiilne remissioon
	Ööpäevaringne (kohtade/klientide arv)
	62,6
	64,6
	66,3
	68,0
	70,3


[bookmark: _Toc230964860][bookmark: _Toc230964858]Dementsuse Kompetentsikeskuse teenuste puhul ei ole teenusmahtu võimalik kirjeldada voodipäevade või tavapäraste ambulatoorsete vastuvõttudega. Keskuse peamisteks mahunäitajateks on personaal- ja ekspertnõustamiste arv kordades, mis on käesolevas funktsionaalses arengukavas kajastatud ühe reana.
Võrreldes levimust vanusegruppide sees[footnoteRef:10] ja kandes need üle meie rahavastikunäitajate prognoosile, võib eeldada, et dementsuse levimus on vananevas ühiskonnas ajas suurenev  ja probleem.  [10:  Alzheimers Association levimuse raport - https://www.alz.org/getmedia/76e51bb6-c003-4d84-8019-e0779d8c4e8d/alzheimers-facts-and-figures.pdf (andmed USA kohta) ] 


[bookmark: _Ref194395351]Joonis 7. Prognoos dementsusega inimeste osakaalule vanuserühmas 60+
Teenusemahu prognoosi lähtepunktiks on võetud dementsusega isikute osakaal ühiskonnas, dementsuse varasem märkamine ja diagnoosimine ning kompetentsikeskuse üleriigilise rolli suurenemine. Samal ajal on oluline märkida, et dementsusündroomiga inimeste arv 2025. aastal oli 27 tuhat inimest ehk nõustmist on saanud nendest ainult 2%. Seega on vajadus teenusmahu suurenemise järele olemas. Ka prognoosis on arvestatud dementsusega seotud abi vajaduse olulist suurenemist võttes eelduseks, et teenused peavad jõudma vähemalt nende dementsusega inimesteni, kelle esineb kas mõõdukas, mõõdukalt raske või raske dementsus. Raporti „Prelevance of Dementia in Europe“[footnoteRef:11] alusel on mõõduka, mõõdukalt raske või raske dementsuse esinemise sagedus keskmisel 40% (sh mõõduka dementusega inimesi on 32%).  Nõustamine võimalikult varases staadiumis on eelkõige mõeldud lähedastele, kelle hoolduskoormust annab nõustamisel saadud toega vähendada. Hilisemas etapis nõustatakse juhtumipõhiselt nii institutsioone kui omastehooldajaid.  [11:  „Prelevance of Dementia in Europe“, Alzheimer Europe Dementia Prelevance Report, link: https://www.alzheimer-europe.org/sites/default/files/2026-01/alzheimer_europe_-_dementia_prevalence_report_2025_-_final_-_digital.pdf ] 


Tabel 14. Dementsuse Kompetentsikeskuse teenuste prognoos aastatel 2030-2050.
	Teenus
	Mõõdik
	2025
	
2030
	2035
	2040
	2045
	2050

	Personaal- ja ekspertnõustamised
	Kordade arv
	678
	11 802
	13 214
	14 731
	16 499
	18 479


Prognoosi kohaselt kasvab Dementsuse Kompetentsikeskuse (DKK) teenuste maht järk-järgult kogu prognoosiperioodi jooksul. Kasvu peamine mõjutaja on rahvastiku vanuseline muutus ning demenstuse kasv vanusegrupis. Teenusemahtude kasv eeldab piisava nõustamis-, koolitus- ja arendusvõimekuse säilitamist ning DKK tegevuste sidumist Jämejala vaimse tervise keskuse teiste eakatele suunatud teenustega, eelkõige Mälukliiniku ja psühhogeriaatriaga.
[bookmark: _Toc237428034]Psühhiaatriliste teenuste personalivajadus ja prognoos 
Käesolevas peatükis käsitletakse SA Viljandi Haigla personalivajadust aastani 2050. Prognoos lähtub 2025. aasta personaliandmetest, olemasolevatest teenusmahutudest ning varasemalt esitatud teenusmahtude prognoosidest. 
Olemasolev olukord 
Jämejala vaimse tervise keskuse ehk psühhiaatria, hoolekande, rehabilitatsiooni ja sõltuvushäirete ravi valdkonna personalimaht oli 2025. aastal kokku 480,4 kinnitatud ametikohta. Neist 297,3 ametikohta oli psühhiaatria valdkonnas ning 183,1 ametikohta hoolekande ja rehabilitatsiooni valdkonnas. Täidetud ametikohti oli kokku 391,6 ning täitmata 88,8. 
Tabel 15. Psühhiaatriliste teenuste personalimaht valdkondade lõikes 2025. aastal.
	Valdkond
	Kohti
	Täidetud
	Täitmata

	Psühhiaatria
	297,3
	238
	59,3

	Hoolekanne ja rehabilitatsioon
	183,0
	153,5
	29,5

	Kokku
	480,4
	391,5
	88,8


Ametirühmade lõikes moodustavad suurima osa hooldus- ja  õenduspersonal. Hoolduspersonali hulka kuuluvad hooldajad, hooldaja-köögiperenaise ülesandeid täitvad töötajad, perenaised, tegevusjuhendajad ja vanemtegevusjuhendajad. Õenduspersonali alla on koondatud õed, abiõed, õendusjuhid, kvaliteediõed, õde-tervisenõustajad ning õenduskorraldusega seotud osakonnajuhid.
Tehnikute ja keskastme spetsialistide rühma kuuluvad töötajad, kelle ülesanded on seotud teenuste igapäevase korraldamise, koordineerimise ja patsientide või klientide toetamisega, nt erihoolekande koordinaatorid, kogemusnõustajad, rehabilitatsioonispetsialistid, sekretärid, tugiisikud, turvajuhid, tööteraapia koordinaatorid, tegevusjuhendajad ning vanemkoordinaatorid.
Tippspetsialistide alla on koondatud erialase kõrghariduse või spetsiifilise kompetentsiga töötajad, kelle töö on seotud psühholoogilise, sotsiaalse, rehabiliteeriva, terapeutilise, arendusliku või juhtumikorraldusliku teenuse osutamise ja koordineerimisega (ei ole arstid). Sellesse rühma kuuluvad psühholoogid, kliinilised psühholoogid, sotsiaaltöötajad, logopeedid, tegevusterapeudid, füsioterapeudid, pereterapeudid, eripedagoogid, juhtumikorraldajad, hingehoidjad, juristid ning arendus- ja tugiteenuste spetsialistid.
Tabel 16. Psühhiaatriliste teenuste personalimaht ametirühmade lõikes 2025. aastal.
	Ametirühm
	Kohti
	Täidetud
	Täitmata

	Hoolduspersonal
	207
	184,2
	22,8

	Õenduspersonal
	91,5
	70,3
	21,2

	Tehnikud ja keskastme spetsialistid
	75,4
	53,3
	22,0

	Tippspetsialistid
	57,2
	43,6
	13,6

	Arstid
	33,5
	25,1
	8,4

	Juhid
	6
	6
	0

	Lihttöölised
	4,5
	4,5
	0

	Teenindus-ja müügipersonal
	4,2
	3,5
	0,8

	Nooremspetsialistid
	1
	1
	0

	Kokku
	480,3
	391,6
	88,8


Osakondade vaates on suurima personalimahuga sundravi osakond.
Tabel 17. Psühhiaatriliste teenuste ametikohtade arvestused suuremate teenuste üksuste kohta 2025. aastal.
	Osakond
	Kohti
	Täidetud
	Täitmata

	Sundravi osakond
	132,2
	101,5
	30,7

	Akuutpsühhiaatria osakond
	46,5
	33,8
	12,7

	Erihooldus (ÖR[footnoteRef:12]) [12:  Ööpäevaringne erihooldusteenus ebastabiilse remissiooniga inimestele.] 

	33,7
	32,5
	1,2

	Viljandi hoolekande- ja rehabilitatsioonikeskuse osakond
	29,7
	26
	3,7

	Laste- ja noorukitepsühhiaatria osakond
	27,4
	23,2
	4,2

	Statsionaarne rehabilitatsioon
	24,6
	16,9
	7,6

	Üldhooldus
	24
	20,5
	3,5

	Tuberkuloosiravi osakond
	23,5
	23,5
	0

	Erihooldus (ÖK[footnoteRef:13]) [13:  Ööpäevaringne erihooldusteenus kohtumääruse alusel] 

	23
	22,8
	0,2

	Üldpsühhiaatria osakond
	16,2
	14,8
	1,5

	Ambulatoorse psühhiaatria osakond
	12,8
	11,4
	1,4

	Psühholoogiateenistus
	12
	10,6
	1,4



Personaliprognoos 
Personalivajaduse prognoos tugineb Jämejala vaimse tervise keskuse ravimahtude prognoosile ning lisaks teenuste riskitasemele (sundravi ja kohtumäärusega erihoolekanne), ravimeeskondade koosseisule ning vajadusele tagada turvalised üleminekud statsionaarselt ravilt ambulatoorsele või kogukonnapõhisele teenusele. Teenuseplokkide lõikes on suurim kasv personalivajaduses seotud kohtupsühhiaatrilise sundravi ning hoolekande ja erihoolekande teenustega. 
Tabel 18. Psühhiaatriliste teenuste personalivajaduse prognoos teenuseplokkide lõikes aastatel 2030-2050.
	Teenuseplokk
	2025
	2030
	2035
	2040
	2045
	2050

	Akuutpsühhiaatria
	46,5
	46,3
	46
	45,5
	44,6
	45

	Kohtupsühhiaatriline sundravi
	132,2
	137,1
	139,1
	144,3
	147,4
	153,3

	Laste- ja noorukitepsühhiaatria
	27,4
	27,7
	27,1
	27,4
	24,2
	27,8

	Üldpsühhiaatria ja ambulatoorne psühhiaatria
	41,0
	41,2
	40,6
	40,2
	39,8
	39,8

	Tuberkuloosiravi
	23,5
	23,2
	23
	22,8
	22,7
	22,5

	Sõltuvushäirete ravi ja rehabilitatsioon
	104,8
	105
	103,6
	102,6
	100,6
	100,5

	Hoolekanne ja erihoolekanne
	83,7
	85,2
	86,7
	88,3
	89,8
	91,3

	Söömis- ja toitumishäired
	10,5
	10,5
	10,5
	10,5
	10,5
	10,5

	Üldjuhtimine ja tugi
	10,8
	10,8
	10,8
	10,8
	10,8
	10,8

	Kokku
	480,4
	487,0
	487,4
	492,4
	490,4
	501,5

	loodav mitmikdiagnooside osakond
	0,0
	14,5
	14,5
	14,5
	14,5
	14,5

	Kokku (sh mitmikdiagnoos)
	480,4
	501,0
	501,4
	506,4
	504,4
	515,5


Söömis- ja toitumishäirete teenuse personalivajadus on hoitud kogu prognoosiperioodil 10,5 ametikoha tasemel, kuna tegemist on uue teenusega, mille kohta ei ole varasemaid personaliandmeid.  Mitmikdiagnoosidega patsientide teenus on lisatud eraldi eeldusel, et teenindatakse 9 voodit.  
Ametirühmade lõikes suureneb prognoosi kohaselt kõige enam hoolduspersonali vajadus. 
Tabel 19. Psühhiaatriliste teenuste personalivajaduse prognoos ametirühmade lõikes aastatel 2030-2050.
	Ametirühm 
	2025
	2030
	2035
	2040
	2045
	2050

	Hoolduspersonal
	207
	209,9
	210,0
	212,2
	211,3
	216,1

	Õenduspersonal
	91,5
	92,8
	92,9
	93,8
	93,5
	95,6

	Tehnikud ja keskastme spetsialistid
	75,4
	76,4
	76,5
	77,2
	76,9
	78,7

	Tippspetsialistid
	57,2
	58,0
	58,0
	58,6
	58,4
	59,7

	Arstid
	33,5
	34,0
	34,0
	34,3
	34,2
	35,0

	Juhid
	6,0
	6,1
	6,1
	6,2
	6,1
	6,3

	Lihttöölised
	4,5
	4,6
	4,6
	4,6
	4,6
	4,7

	Teenindus-ja müügipersonal
	4,2
	4,3
	4,3
	4,4
	4,3
	4,4

	Nooremspetsialistid
	1,0
	1,0
	1,0
	1,0
	1,0
	1,0

	Kokku
	480,3
	487,0
	487,4
	492,4
	490,4
	501,5



Mitmikdiagnooside osakonda ei ole käesolevasse tabelisse lisatud, kuid 9 voodikoha korral on hinnanguline personalivajadus kokku 16,5 ametikohta, sh 1,5 arsti, 7 õde (sh vaimse tervise õde), 6 hooldajat (sh tegevusjuhendajad), sotsiaaltöötaja ja psühholoogid. 
Dementsuse kompetentsikeskuses vastab ühele ametikohale ca 500 personaal- ja ekspertnõustamist, mis tähendab, et kui 2025. aastal on keskuse vajadus 1,4 töökohta, siis 2050. aastaks tõuseb vajadus 37 töökohani. 
Tabel 20. Dementsuse kompetentsikeskuse töötajate arv aastatel 2030-2050.
	Teenusblokk
	2025
	2030
	2035
	2040
	2045
	2050

	Dementsuse Kompetentsikeskus
	1,4
	23,6
	26,4
	29,5
	33,0
	37,0




[bookmark: _Toc230964861][bookmark: _Toc237428035]Kokkuvõte 
SA Viljandi Haigla funktsionaalse arengukava I etapp määratleb haigla arengusuunad ja teenusvajaduse kuni aastani 2050. Analüüsi tulemused näitavad, et haigla arengut mõjutavad kõige enam kaks pikaajalist trendi – rahvastiku vananemine ning vaimse tervise teenuste vajaduse kasv. Nende muutuste mõju ulatub kogu haigla tegevusse, mõjutades nii ravimahtusid, personali vajadust, taristu planeerimist kui ka teenuste korraldust. Samas näitab analüüs, et muutuste mõju ei väljendu üksnes teenusmahtude kasvus või vähenemises, vaid vajaduses kujundada ümber seniseid raviteekondi ja teenusmudeleid.
Analüüs kinnitab, et tuleviku tervishoiu peamine väljakutse ei ole üksnes ravivajaduse rahuldamine, vaid vajaduse kasvu pidurdamine läbi ennetuse ja varajase sekkumise. Kui haigla roll jääb peamiselt haiguste ravimisele, suureneb surve statsionaarsele ravile ja personalile märkimisväärselt. Kui aga suudetakse tugevdada ennetust, krooniliste haiguste jälgimist, tervisekäitumise mõjutamist ning kogukonnapõhiseid teenuseid, on võimalik vähendada välditavaid hospitaliseerimisi ja parandada patsientide elukvaliteeti. 
Nooremate vanuserühmade kahanemine teeninduspiirkonnas ei too kaasa laste ja noorukite vaimse tervise teenuste vajaduse vähenemist. Vastupidi, olemasolevad trendid viitavad sellele, et vaimse tervise probleemide levimus, keerukus ja abi otsimise sagedus kasvavad selles vanuserühmas jätkuvalt. See tähendab, et teenusvajadust mõjutavad demograafilistest muutustest enam ühiskondlikud ja tervisekäitumuslikud tegurid. Laste ja noorte vaimse tervise probleemide sagenemine suurendab vajadust varajase märkamise järele. 
Psühhiaatriliste teenuste prognoos kinnitab, et Jämejala keskuse roll riiklikult olulise kompetentsikeskusena suureneb. Eriti oluline on kohtupsühhiaatrilise sundravi, kõrgema turvalisusastmega teenuste ning mitmikdiagnoosidega patsientide ravi arendamine. 
Kokkuvõttes näitab funktsionaalse arengukava I etapp, et SA Viljandi Haigla areng ei tähenda üksnes olemasolevate teenuste mahu säilitamist või mõõdukat kasvu, vaid terviklikku muutust teenuste korralduses: liikumist statsionaarselt ravilt ambulatoorse ja kogukonnapõhise abi suunas, kõrgema turvalisusastmega teenuste konsolideerimist kaasaegses taristus ning kompetentsikeskuse rolli tugevdamist Eesti vaimse tervise süsteemis tervikuna. 

2025	2030	2035	2040	2045	2050	57.76	57.75	58.08	57.76	56.56	54.57	Kogu Eesti	65+	
2025	2030	2035	2040	2045	2050	20.8	22.32	23.31	24.64	25.81	27.36	



Kokku	
2020	2021	2022	2023	2024	8250	7245	7293	8656	9850	Mehed	
2020	2021	2022	2023	2024	5273	4566	4726	5640	6546	Naised 	
2020	2021	2022	2023	2024	2977	2679	2567	3016	3304	



Vanusegrupis elanike arv kokku	
2025	2030	2035	2040	369935	380826	396508	408150	Dementsusega	
2025	2030	2035	2040	27173.498499999998	29432.341499999999	32952.172500000001	36735.987000000001	%	

2025	2030	2035	2040	7.3454792058064253	7.7285535914039487	8.31059461599766	9.0006093348033822	

